open-index/open-wikipedia-markdown huggingface dataset:
Αβασγία

Η **Αβασγία** (γεωργιανά: აბაზგეთი, αρχ. ελλ.: Ἀβασγία) ήταν ένα μεσαιωνικό πριγκιπάτο στον Καύκασο. Αρχικά μέρος της Λαζική (περιοχή)ς, έγινε προκάτοχος του Βασιλείου της Αμπχαζίας.

## Ιστορία
Οι ηγεμόνες της Αβασγίας διορίζονταν από τους βασιλείς της Λαζική (περιοχή)ς, πιθανώς με την έγκριση του Βυζαντινού αυτοκράτορα.
## Παραπομπές


Κατηγορία:Εγκαταλελειμμένοι οικισμοί στην Ανατολική Ευρώπη
Κατηγορία:Πρώην επισκοπές του Οικουμενικού Πατριαρχείου Κωνσταντινουπόλεως
Κατηγορία:Πρώην κράτη της Ασίας
Κατηγορία:Πρώην κράτη της Ευρώπης
Περιοχές σχεδιασμού της Λετονίας

Υπάρχουν **πέντε περιοχές σχεδιασμού της Λετονίας** (): η Κούρζεμε, η Λατγαλία, η Ρίγα, το Βίντζεμε και η Ζεμγκάλε. Τα όρια των περιοχών ευθυγραμμίζονται με τα όρια των δήμων της Λετονίας μετά τη δημοτική μεταρρύθμιση της 1ης Ιουλίου 2009. Οι περιοχές σχεδιασμού της Λετονίας δεν είναι διοικητικές εδαφικές διαιρέσεις, επειδή δεν αναφέρονται στο νόμο που ορίζει τις διοικητικές εδαφικές διαιρέσεις της Λετονίας.

## Κατάλογος

## Ιστορία
Οι περιφερειακοί θεσμοί ξεκίνησαν το 1997 σύμφωνα με δημοτικές πρωτοβουλίες για τον σχεδιασμό της κοινής ανάπτυξης. Σύμφωνα με τη νομοθεσία για την περιφερειακή ανάπτυξη, οι πέντε περιφέρειες σχεδιασμού δημιουργήθηκαν σύμφωνα με την απόφαση αριθ. 391 της 5ης Μαΐου 2009 του Υπουργικού Συμβουλίου της Λετονίας "Αποφάσεις σχετικά με τα εδάφη των περιοχών σχεδιασμού".

## Παραπομπές


## Εξωτερικοί σύνδεσμοι
* Υπουργείο Περιφερειακής Ανάπτυξης και τοπικών κυβερνήσεων 

Κατηγορία:Διοικητική διαίρεση της Λετονίας
Άβατο (αποσαφήνιση)

Η λέξη **άβατο** μπορεί να αναφέρεται στα παρακάτω θέματα:

* Στο μοναστηριακό άβατο, όπου δεν επιτρέπεται η είσοδος στις γυναίκες
* Σε απρόσιτο ή απαγορευμένο χώρο
* Στο Άβατο Ξάνθης
Καναδική Ολυμπιακή Επιτροπή

Η **Καναδική Ολυμπιακή Επιτροπή** (αγγλικά: *Canadian Olympic Committee*, COC, γαλλικά: *Comité olympique canadien*, COC) είναι ιδιωτικός μη κερδοσκοπικός οργανισμός που εκπροσωπεί τον Καναδά στη Διεθνή Ολυμπιακή Επιτροπή και είναι μέλος του Παναμερικανικού Αθλητικού Οργανισμού (PASO).

Ως η ραχοκκοκαλιά του ολυμπιακού κινήματος του Καναδά, το COC συνεργάζεται με τις εθνικές αθλητικές ομοσπονδίες για την προετοιμασία της Ομάδας του Καναδά για τους Ολυμπιακούς Αγώνες, τους Ολυμπιακούς Αγώνες Νέων και τους Παναμερικανούς Αγώνες.

Η COC διαχειρίζεται επίσης μια ποικιλία πολιτιστικών και εκπαιδευτικών προγραμμάτων που προωθούν τις ολυμπιακές αξίες στον Καναδά και επιλέγει και υποστηρίζει τις καναδικές πόλεις στις υποψηφιότητές τους για να φιλοξενήσουν Ολυμπιακούς Αγώνες και Παναμερικανικούς Αγώνες.

Η COC έχει γραφεία στο Τορόντο, το Οντάριο και το Μόντρεαλ του Κεμπέκ και είναι ιδρυτικό μέλος του Καναδικού Δικτύου Ολυμπιακών και Παραολυμπιακών Αθλημάτων (COPSI), το οποίο περιλαμβάνει αθλητικά ιδρύματα και οργανωτικά κέντρα σε όλο το υψηλού επιπέδου αθλητικό σύστημα του Καναδά.

## Παραπομπές


## Εξωτερικοί σύνδεσμοι

*

Κατηγορία:Εθνικές Ολυμπιακές Επιτροπές
Κατηγορία:Αθλητισμός στον Καναδά
Στατιστικές περιοχές NUTS της Λετονίας

Τα τρία επίπεδα **NUTS** (κοινή ονοματολογία των εδαφικών στατιστικών μονάδων) για τη Λετονία (LV) είναι:

## Κώδικες NUTS
: LV0 Λετονία
:: LV00 Λετονία
::: LV003 Κούρζεμε
::: LV005 Λατγαλία
::: LV006 Ρίγα
::: LV007 Πιερίγα
::: LV008 Βίντζεμε
::: LV009 Ζεμγκάλε

## Τοπικές διοικητικές μονάδες
Το επίπεδο NUTS 3 υποδιαιρείται σε μονάδες LAU 1. Οι μονάδες LAU 1 υποδιαιρούνται σε μονάδες LAU 2.

Οι LAU (Τοπικές Διοικητικές Μονάδες) της Λετονίας σύμφωνα με τον κανονισμό NUTS (έως τις 31.12.2011):

Οι LAU στη Λετονία σύμφωνα με τον κανονισμό NUTS (από 01.01.2012):

 Λόγω της διοικητικής εδαφικής μεταρρύθμισης (1η Ιουλίου 2009) οι διοικητικές επαρχίες δεν υφίστανται πλέον ως διοικητικές μονάδες στη Λετονία. Οι δήμοι και ενορίες συγχωνεύθηκαν και σχημάτισαν νέες μονάδες LAU 2 - τους δήμους*.*

## Παραπομπές


## Πηγές
* Hierarchical list of the Nomenclature of territorial units for statistics - NUTS and the Statistical regions of Europe
* Correspondence between the NUTS levels and the local administrative units of each EU country
* List of current NUTS codes 
** Download current NUTS codes (ODS format) 
* Municipalities of Latvia, Statoids.com

Κατηγορία:NUTS
Κατηγορία:Διοικητική διαίρεση της Λετονίας
Λετονία (αποσαφήνιση)

Η **[[Λετονία]]** είναι μια χώρα στην Ευρώπη. Ο όρος **Λετονία** μπορεί επίσης να αναφέρεται σε:
*Σοβιετική Σοσιαλιστική Δημοκρατία της Λετονίας (1940–1990)
*Λετονία (εκλογική περιφέρεια του Ευρωπαϊκού Κοινοβουλίου)
*1284 Λετονία - αστεροειδής
*Λετονία (κορυφή) - όρος στο Τατζικιστάν
Ανδρέας Γαζής

Ο **Ανδρέας Γαζής** (1909–2000) ήταν Έλληνας νομικός και καθηγητής πανεπιστημίου.

## Βιογραφικά στοιχεία
Γεννήθηκε το 1909 στην Αθήνα, αλλά η καταγωγή του ήταν από τη Φωκίδα. Σπούδασε νομική και πολιτικές και οικονομικές επιστήμες στο Πανεπιστήμιο Αθηνών, παίρνοντας τα πτυχία του με άριστα. Στη συνέχεια, την περίοδο 1933–37, πραγματοποίησε μεταπτυχιακές σπουδές στα πανεπιστήμια του Αμβούργου, του Βερολίνου και του Λονδίνου. Επέστρεψε στην Ελλάδα και το 1940 έλαβε διδακτορικό δίπλωμα με άριστα από το Πανεπιστήμιο Αθηνών. Πέντε χρόνια αργότερα εξελέγη υφηγητής και το 1962 τακτικός καθηγητής στην έδρα του αστικού δικαίου. Δίδαξε σε όλα τα τμήματα του αστικού δικαίου, ενώ δίδαξε και μαθήματα γενικότερης νομικής ύλης. Την ακαδημαϊκή χρονιά 1969–70, εν μέσω της Δικτατορίας διετέλεσε κοσμήτορας της Νομικής Σχολής και αποχώρησε το 1974 λόγω του ορίου ηλικίας.

Παράλληλα με την πανεπιστημιακή του σταδιοδρομία, την περίοδο από το 1937 έως το 1962 διατήρησε ιδιωτικό δικηγορικό γραφείο, ενώ από το 1974 έως το 1981 διετέλεσε πρόεδρος του ΔΣ του Εθνικού Κέντρου Κοινωνικών Ερευνών και διευθυντής του Ελληνικού Ινστιτούτου Διεθνούς και Αλλοδαπού Δικαίου. Ακόμη, ήταν μέλος διάφορων νομοπαρασκευαστικών επιτροπών της Βουλής των Ελλήνων. Το 1999 το Πανεπιστήμιο Αθηνών του απένειμε τον τίτλο του ομότιμου καθηγητή. Απεβίωσε στις 9 Μαρτίου 2000.

## Συγγραφικό έργο
Ο Ανδρέας Γάζης συνέγραψε αρχικά έργα για το βυζαντινό και ρωμαϊκό δίκαιο, και στη συνέχεια για τον Αστικό Κώδικα. Στα έργα του περιλαμβάνονται τα εξής:
**Η μη εκπλήρωση της ενοχικής συμβάσεως*, 1940.
**Εκποίησις και υποθήκευσις αλλότριου ακινήτου*, 1943.
**Ζητήματα εκ της εισαγωγής του νέου νομισματικού συστήματος*, 1946.
**Απολογισμός και κατευθύνσεις της επί του νομίσματος νομολογίας*, 1954.
**Η σύγκρουσις των δικαιωμάτων*, 1959.
**Τροποποιήσεις του Αστικού Κώδικος υπό του Κώδικος Πολιτικής Δικονομίας*, 1969.
**Γενικαί Αρχαί του Αστικού Δικαίου*, 1970–73 (5 τεύχη).
**Το διαζύγιον λόγω μακροχρονίου διακοπής της εγγάμου συμβιώσεως*, 1979.

## Παραπομπές


## Εξωτερικοί σύνδεσμοι
*Ανδρέας Γάζης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες νομικοί
Κατηγορία:Καθηγητές νομικής Αθηνών
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κιζίλ Κουμ

thumb|right|350px|Η Κιζίλ Κουμ από δορυφόρο
thumb|right|350px|Η Κιζίλ Κουμ από δορυφόρο
thumb|right|350px|Η Κιζίλ Κουμ είναι ανάμεσα στους ποταμούς Αμού Ντάρια και Συρ Ντάρια
Η **Κιζίλ Κουμ** (ουζμπεκικά: Qizilqum / Қизилқум, قىزىلقۇم, καζακικά: Қызылқұм / Qızılqum / Κουζουλκούμ, قىزىلقۇم, ρωσικά: Кызылкум) είναι έρημος που βρίσκεται στην Κεντρική Ασία ανάμεσα στους ποταμούς Αμού Ντάρια και Συρ Ντάρια (Ώξος και Ιαξάρτης), στην περιοχή που ιστορικά είναι γνωστή ως Υπερωξιανή ή Σογδιανή. Το όνομά της σημαίνει «κόκκινη άμμος» στις τουρκικές γλώσσες. Σήμερα χωρίζεται μεταξύ του Καζακστάν, του Ουζμπεκιστάν και του Τουρκμενιστάν. Καλύπτει έκταση περίπου 298.000 τ.χλμ.

## Γεωγραφία
Η περιοχή αποτελείται κυρίως από μια εκτεταμένη επίπεδη έκταση με υψόμετρο έως 300 μ. πάνω από τη στάθμη της θάλασσας, με πολλά βαθύπεδα και υψίπεδα. Το μεγαλύτερο μέρος της περιοχής καλύπτεται με αμμόλοφους, ενώ υπάρχουν και κάποιες οάσεις. Υπάρχουν οικισμοί κατά μήκος των ποταμών και στις οάσεις. Οι θερμοκρασίες μπορεί να είναι πολύ υψηλές κατά τους καλοκαιρινούς μήνες, από τα μέσα Μαΐου έως τα μέσα Σεπτεμβρίου. Στο Αταμιράτ, μία πόλη που βρίσκεται στις όχθες του ποταμού Αμού Ντάρια, καταγράφηκαν 52 °C τον Ιούλιο του 1983.

## Πανίδα
Η πανίδα της ερήμου Κιζίλ Κουμ περιλαμβάνει τη ρωσική χελώνα (Testudo horsfieldii), μια μεγάλη σαύρα γνωστή ως Υπερκασπιανός ή ερημικός βαράνος (Varanus griseus), η οποία μπορεί να φτάσει σε μήκος το 1,6 μ. Επίσης, η Αντιλόπη σάιγκα (Saiga tatarica) μεταναστεύει περιστασιακά στο βόρειο τμήμα της ερήμου. Το 1971 ιδρύθηκε το φυσικό πάρκο Κιζίλ Κουμ στην επαρχία της Μπουχάρας με έκταση 101.000 τ.χλμ. κοντά στον οικισμό Νταργκανάτα. Η πανίδα του πάρκου περιλαμβάνει: το Βακτριανό ελάφι (ένα υποείδος του Κόκκινου ελαφιού), αγριόχοιρους (Sus scrofa), Φασιανούς (Phasianus colchicus), Χρυσαετούς (Aquila chrysaetus) κλπ.

Ένα άλλο φυσικό πάρκο (ή οικολογικό κέντρο), το «Τζεϋράν», βρίσκεται 40 χλμ. νότια της Μπουχάρας. Η συνολική έκταση αυτού του πάρκου είναι 51.450 τ.χλμ.. Είναι ένα κέντρο αναπαραγωγής για σπάνια ζώα, όπως η περσική γαζέλα (Τζεϋράν, Gazella subgutturosa), το άλογο Πρζεβάλσκι (Equus ferus przewalskii), το τουρκμενικό Κουλάν (όναγρος, Equus hemionus kulan) και ο αγριόγαλος Χουμπάρα (Chlamydotis undulata). Το πάρκο ιδρύθηκε το 1977.

## Παραπομπές


## Εξωτερικοί σύνδεσμοι

Κατηγορία:Γεωγραφία του Καζακστάν
Κατηγορία:Γεωγραφία του Ουζμπεκιστάν
Κατηγορία:Γεωγραφία του Τουρκμενιστάν
Άγγιγμα ψυχής

***Άγγιγμα Ψυχής*** είναι ο τίτλος μιας ελληνικής αισθηματικής τηλεοπτικής σειράς που προβλήθηκε από τους τηλεοπτικούς δείκτες του ANT1 τη σεζόν 1998-1999. Η σειρά αποτελεί δουλειά του Μανούσου Μανουσάκη με πρωταγωνιστές τον Σταύρο Ζαλμά και τη Θεοφανία Παπαθωμά.

Αποτελεί ένα από τα πιο επιτυχημένα τηλεοπτικά προγράμματα της ελληνικής τηλεόρασης όλων των εποχών και την πιο επιτυχημένη δραματική σειρά του ΑΝΤ1. Χαρακτηρίστηκε ως , αφού κάθε επεισόδιο σημείωνε εξαιρετικά υψηλή θεαματικότητα, ξεπερνώντας τα 2 εκατομμύρια τηλεθεατές, κάνοντας τον περισσότερο κόσμο να συζητάει για το παράξενο και αμαρτωλό ζευγάρι, αλλά και την κατάληξη της σχέσης του. Αποκορύφωμα σε τηλεθέαση αποτέλεσε το τελευταίο επεισόδιο, τον Ιούνιο του 1999, που ξεπέρασε το 67% σε θεαματικότητα και τα 3 εκατομμύρια τηλεθεατές.

## Επισκόπηση σειράς

## Υπόθεση
Στο χωριό Δίλοφο Ιωαννίνων ζει η Δέσποινα Απέργη (Θεοφανία Παπαθωμά), μια νεαρή αγιογράφος, κόρη του προέδρου της κοινότητας, που όνειρο της είναι να περάσει στη σχολή Καλών Τεχνών. Εξαιτίας κάποιων προβλημάτων που προκύπτουν στην ευρύτερη περιοχή του χωριού, εμπλέκεται η Μητρόπολη Ιωαννίνων και συχνά μεταβαίνει στη περιοχή -ως απεσταλμένος- ο πατήρ Ιωάννης Μεγαπάνος (Σταύρος Ζαλμάς) με σκοπό να βοηθήσει τη κατάσταση και τους κατοίκους. Με αρχική αφορμή μια αγιογραφία, Δέσποινα και Ιωάννης έρχονται κοντά και ζουν έναν παράφορο, αλλά  έρωτα.

## Παραγωγή
Η σκηνοθεσία της σειράς ανήκει στον Μανούσο Μανουσάκη, ενώ το σενάριο υπέγραψαν ο Σταύρος Αβδούλος και η Ειρήνη Ριτσώνη. Τη διεύθυνση φωτογραφίας ανέλαβε ο Αργύρης Θέος. Στη σειρά πρωταγωνιστούν ο Σταύρος Ζαλμάς και η Θεοφανία Παπαθωμά, ενώ το εξαιρετικά εντυπωσιακό καστ συμπληρώνουν οι: Έλενα Ναθαναήλ, Πέτρος Φυσσούν, Γιάννης Βόγλης, Άννυ Λούλου, Κατερίνα Διδασκάλου, Μπάμπης Αλατζάς, Χριστόφορος Παπακαλιάτης, Δήμητρα Ματσούκα, Τόνυ Δημητρίου, Νίκος Μποτόπουλος, Θανάσης Ζέρβας, Αννίτα Κούλη (Αννα Στίλβη), Φώτης Αρμένης, Αλέξανδρος Μούκανος, Ανδρέας Νάτσιος, Πέτρος Ξεκούκης, Γιώργος Καυγαλάκης, Χρήστος Πλαΐνης, Μιχάλης Άνθης, Θεόδωρος Δημήτριεφ, Γιώργος Τσέρπος, Ειρήνη Μιρμίρογλου, Δημήτρης Πετρόπουλος κ.α. Το τραγούδι στους τίτλους της σειράς (όπως και ολόκληρη η μουσική σύνθεση) ανήκει στον Γιώργο Χατζηνάσιο και το ερμήνευσε ο πρωτοεμφανιζόμενος τότε Μιχάλης Χατζηγιάννης. Η σειρά διαδραματίζεται κυρίως στα Ζαγοροχώρια, στα Ιωάννινα, στην Αθήνα και στην Πάτμο.

## Επεισόδια
* Προβάλλονταν κάθε Δευτέρα στις 22:05.
* Στις 7/12/1998 δεν προβλήθηκε επεισόδιο, λόγω μετάδοσης διαγωνισμού ομορφιάς (Μις Γιανγκ - Μις Τουρισμός 1998), και στις 8/3/1999 λόγω μετάδοσης των μουσικών βραβείων, *Ποπ Κορν 1998*.

## Παραπομπές


Κατηγορία:Τηλεοπτικές σειρές ΑΝΤ1
Κατηγορία:Ελληνικές δραματικές τηλεοπτικές σειρές
Αυστραλιανή Ολυμπιακή Επιτροπή

H **Αυστραλιανή Ολυμπιακή Επιτροπή** (αγγλικά: *Australian Olympic Committee*, AOC) είναι η εθνική ολυμπιακή επιτροπή που είναι υπεύθυνη για την ανάπτυξη, προώθηση και προστασία του ολυμπιακού κινήματος στην Αυστραλία. Η AOC έχει αποκλειστική ευθύνη για την εκπροσώπηση της Αυστραλίας στους Ολυμπιακούς Αγώνες (θερινούς και χειμερινούς), στους Ολυμπιακούς Αγώνες Νέων και στους Περιφερειακούς Αγώνες που διοργανώνονται από τη Διεθνή Ολυμπιακή Επιτροπή. Όλες οι εθνικές ολυμπιακές επιτροπές (επί του παρόντος 205 παγκοσμίως) αποτελούν μέλη της Διεθνούς Ολυμπιακής Επιτροπής.

## Ιστορία
Η Αυστραλία εκπροσωπήθηκε από τον Έντγουιν Φλακ στους Ολυμπιακούς του 1896 στην Αθήνα. Ο Φλακ κέρδισε δύο χρυσά μετάλλια. Το 1905, ο Ρίτσαρντ Κόουμπς έγινε το πρώτο μέλος της Διεθνούς Ολυμπιακής Επιτροπής της Αυστραλίας, όταν αντικατέστησε τον Νεοζηλανδό Λέοναρντ Καφ ο οποίος εκπροσώπησε την Αυστραλασία. Το 1914 ιδρύθηκε η Ολυμπιακή Ομοσπονδία της Αυστραλίας και της Νέας Ζηλανδίας (Olympic Federation of Australia and New Zealand, OFANZ). Το 1920, η Νέα Ζηλανδία εγκατέλειψε την OFANZ και ιδρύθηκε το Αυστραλιανό Ολυμπιακό Συμβούλιο (Australian Olympic Council) με τον Τζέιμς Τέιλορ να είναι ο πρώτος πρόεδρος. Το 1923, το Αυστραλιανό Ολυμπιακό Συμβούλιο μετονομάστηκε σε Αυστραλιανή Ολυμπιακή Ομοσπονδία (Australian Olympic Federation, AOF). Το 1990, η AOF κατήργησε το καταστατικό της και έγινε Αυστραλιανή Ολυμπιακή Επιτροπή (Australian Olympic Committee, AOC).

Η Αυστραλία φιλοξένησε δύο θερινούς Ολυμπιακούς Αγώνες: τους Ολυμπιακούς Αγώνες της Μελβούρνης το 1956 και τους Ολυμπιακούς Αγώνες του Σίδνεϊ το 2000. Το Μπρίσμπεϊν του Κουίνσλαντ ήταν υποψήφιο για τη διοργάνωση των Θερινών Ολυμπιακών Αγώνων του 1992 και η Μελβούρνη της Αυστραλίας έκανε ήταν υποψήφια για τη διοργάνωση των Θερινών Ολυμπιακών Αγώνων του 1996.

## Παραπομπές


## Εξωτερικοί σύνδεσμοι
*

Κατηγορία:Εθνικές Ολυμπιακές Επιτροπές
Κατηγορία:Αθλητισμός στην Αυστραλία
Α.Π.Σ. Ηλειακός Λεχαινών

Ο **Αθλητικός Ποδοσφαιρικός Σύλλογος Ηλειακός Λεχαινών** είναι αθλητικός σύλλογος που εδρεύει στα Λεχαινά Ηλείας και δραστηριοποιείται στο άθλημα του ποδοσφαίρου, αποτελώντας ένα από τα παλαιότερα εν ενεργεία ποδοσφαιρικά σωματεία του νομού Ηλείας. Επίσημο έτος ίδρυσης του είναι το 1931 και χρώματά το κυανό και το λευκό.

## Ιστορία
Ξεκίνησε την επίσημη αγωνιστική του δράση από τα πρωταθλήματα της Ε.Π.Σ. Πατρών, όπου και αγωνίστηκε έως και την αγωνιστική περίοδο 1968–69. Το 1969 αποτέλεσε ένα από τα δέκα αρχικά ιδρυτικά μέλη της Ε.Π.Σ. Ηλείας και την αγωνιστική περίοδο 1969–70 συμμετείχε στην Β΄ Κατηγορία της νεοσύστατης ένωσης, ενώ από την επόμενη αγωνίστηκε στην Α΄ Κατηγορία. 

Έκτοτε ο Ηλειακός Λεχαινών έχει πρωταγωνιστικό ρόλο στο τοπικό ποδόσφαιρο του νομού Ηλείας έχοντας κατακτήσει 3 φορές το πρωτάθλημα (1992–93, 1998–99, 2003–04), καθώς και 5 κύπελλα (1971–72, 1975–76, 1991–92, 2004–05, 2005–06) Ε.Π.Σ. Ηλείας, ενώ έχει συμμετάσχει 9 φορές στο πρωτάθλημα της Δ΄ Εθνικής κατηγορίας τις περιόδους 1990–91, 1991–92, 1993–94, 1999–00, 2000–01, 2002–03, 2004–05, 2005–06 και 2006–07.

## Εξωτερικοί σύνδεσμοι
*iliakoslexainon.blogspot.com

*iliakopodosfairo.blogspot.gr

*eps-ilias.gr

## Παραπομπές


Κατηγορία:Αθλητικοί σύλλογοι Ηλείας
Κατηγορία:Ιδρύσεις αθλητικών συλλόγων το 1931
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1931
Γιώργος Μιχαλακόπουλος

Ο **Γιώργος Μιχαλακόπουλος** (Αθήνα, 28 Φεβρουαρίου 1938 - Αθήνα, 16 Δεκεμβρίου 2023) ήταν Έλληνας ηθοποιός και σκηνοθέτης.

## Βιογραφία
Γεννήθηκε στις 28 Φεβρουαρίου 1938 στην Αθήνα και σπούδασε υποκριτική στη Δραματική Σχολή του Θεάτρου Τέχνης.

Στο θέατρο είχε εμφανιστεί σε παραστάσεις όπως *Έγκλημα και Τιμωρία*, *[[Ο θάνατος του εμποράκου]]*, *Κάθε Πέμπτη κύριε Γκριν* και *[[Το τίμημα (θεατρικό έργο)|Το τίμημα]]*. Στον κινηματογράφο έπαιξε σε ταινίες όπως *[[Ξύπνα Βασίλη (ταινία)|Ξύπνα Βασίλη]]*, *[[Η ωραία του κουρέα]]*, *[[Ένας ιππότης για τη Βασούλα]]* και *[[Το βλέμμα του Οδυσσέα]]*. Στην τηλεόραση, τη δεκαετία του 1970 συμπρωταγωνίστησε, μαζί με τον Βασίλη Διαμαντόπουλο, στην εμβληματική τηλεοπτική σειρά *[[Εκείνος κι εκείνος (σειρά)|Εκείνος κι εκείνος]]* στο ΕΙΡΤ, αλλά και στο ριμέικ της σειράς την δεκαετία του 1990 από την ΕΡΤ.

Είχε κερδίσει το Α' Βραβείο Ανδρικού ρόλου Κάρολος Κουν και το βραβείο «Αιμίλιος Βεάκης». Επίσης, είχε διατελέσει δημοτικός σύμβουλος Αθηναίων (1974-1986) και αντιπρόεδρος του ΚΕΘΕΑ.

Ήταν παντρεμένος με την επίσης ηθοποιό Αθηνά Μιχαλακοπούλου, και μαζί της είχε αποκτήσει δύο κόρες, την Ιωάννα, που είναι σκηνοθέτρια, και την Ελένη, που είναι ζωγράφος. Είχε δηλώσει αριστερός, χωρίς να πρόσκειται σε κάποιο κόμμα.

Απεβίωσε μετά από μακρά νοσηλεία, συνεπεία εγκεφαλικού επεισοδίου, στις 16 Δεκεμβρίου 2023 σε ηλικία 85 ετών. Ενταφιάστηκε στο Πρώτο Νεκροταφείο Αθηνών στις 20 Δεκεμβρίου.

## Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες ο Μιχαλακόπουλος συμμετείχε ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Φιλμογραφία

## Παραπομπές


## Εξωτερικοί Σύνδεσμοι
* 
* Γιώργος Μιχαλακόπουλος (φιλμογραφία) στο Filmy: Cine DataBase
* Ο Γιώργος Μιχαλακόπουλος με τα δικά του λόγια

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες σκηνοθέτες θεάτρου
Κατηγορία:Καθηγητές της Δραματικής Σχολής του Εθνικού Θεάτρου
Ζαμπειός Φωκίδας

Ο **Ζαμπειός** είναι σχεδόν ακατοίκητος οικισμός του Δήμου Δελφών, στην Παρνασσίδα της Περιφερειακής Ενότητας Φωκίδας.

## Γενικά στοιχεία
Ο Ζαμπειός βρίσκεται προς τα όρια με την Περιφερειακή Ενότητα Φθιώτιδας, στις βορειοανατολικές πλαγιές του Παρνασσού σε υψόμετρο 1.150 μέτρα. Είναι κοντά στην επαρχιακή οδό Αράχωβας - Επταλόφου ενώ απέχει περίπου 45 χιλιόμετρα βορειοανατολικά της Ιτέας και 31 χιλιόμετρα νοτιοδυτικά της Αμφίκλειας Βοιωτίας.

Ως ξεχωριστός οικισμός αναφέρεται επίσημα για πρώτη φορά στις 8/03/2001 να απογράφεται στο τότε Τοπικό Διαμέρισμα Επταλόφου του τότε Δήμου Παρνασσού.  Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί τον Επτάλοφο, τις Αλαταριές και τον Ιταμό αποτελούν την κοινότητα Επταλόφου που ανήκει στη δημοτική ενότητα Παρνασσού του Δήμου Δελφών και σύμφωνα με την απογραφή 2021 απογράφηκε 1 μόνο κάτοικος, με την απογραφή 2011 απογράφησαν 5 κάτοικοι ενώ το 2001 ήταν 33.

## Παραπομπές


Κατηγορία:Δήμος Δελφών
Κατηγορία:Χωριά της περιφερειακής ενότητας Φωκίδας
Φράνιο Σέφερ

Ο **Φράνιο Σέφερ** (κυριλλικά : Фрањо Шефер, γερμανικά : Francis Schaeffer/Franz Schäffe), γεννημένος το 1905 στην Βιέννη ήταν Γιουγκοσλάβος, Αυστριακής καταγωγής , πρωταθλητής της αντισφαίρισης.

Ο Σέφερ γεννήθηκε το 1905 στη Βιέννη σε εβραϊκή οικογένεια, το 1910 μετακόμισαν στο Κάρλοβατς, όπου έκανε τα πρώτα του βήματα σε γήπεδο τένις.

Έπαιξε για την ομάδα του Βασιλείου της Γιουγκοσλαβίας στο κύπελλο Ντέιβις για πρώτη φορά το 1928 και το 1933 έγινε αρχηγός της ομάδας. Τρεις φορές στη σειρά ήταν πρωταθλητής της Γιουγκοσλαβίας το 1929, 1930, και το 1931, κέρδισε επτά τίτλους συνολικά στο απλό διπλό και μεικτό.

Ο Σέφερ είναι ο παίκτης που έδωσε στην Γιουγκοσλαβική ομάδα στο κύπελλο Ντέιβις την πρώτη της νίκη, ήταν στο Ζάγκρεμπ, η δεύτερη εμφάνιση της Εθνικής Γιουγκοσλαβικής Ομάδας στο κύπελλο κατά της Φινλανδίας το 1928. Στην τέταρτη εμφάνιση του στο κύπελλο ντέιβις το 1930 εναντίον της Σουηδίας στο Βελιγράδι, ήταν ο ήρωας του αγώνα, πέτυχε τη μοναδική νίκη της γιουγκοσλαβικής ομάδας σε αυτόν τον αγώνα. Επίσης με την εθνική ομάδα στη Βουδαπέστη στο αγώνα ενάντια στην Ουγγαρία, όπου σφράγισε τη νίκη της ομάδαςμε 3-2, όπου συνεργάστηκε με τον Φράνιο Πούντσετς και κέρδισε το διπλό. Σαν προπονητής, πιστώνεται με την ανακάλυψη του Ντραγκούτιν Μίτιτς, βοηθώντας τον στα πρώτα στάδια ως την ένταξή του στην ομάδα εθνική ομάδα.

Το 1934 και το 1935 πήγε σε περιοδεία στην Ινδία μαζί με τους Γιόσιπ Παλάντα, Φράνιο Πούντσετς και τον Φράνιο Κουκούλιεβιτς. Το 1935 κέρδισε με τον Κουκούλιεβιτς το διεθνές πρωτάθλημα όλης της Ινδίας στο διπλό και μετά επέστρεψε στη χώρα του για να παίξει ενεργά μέχρι την έναρξη του Β Παγκοσμίου πολέμου. Κέρδισε έναν από τους τελευταίους τίτλους του στο μεικτό το 1939. Στην αρχή του Β' Παγκοσμίου πολέμου μετανάστευσε πρώτα στις Ηνωμένες Πολιτείες και στη συνέχεια στον Καναδά, όπου πέθανε. Η τελευταία γνωστή του θέση ήταν στο Μόντρεαλ το 1980
.

## Παραπομπές


## Πηγές
*
* 
*

Κατηγορία:Γιουγκοσλάβοι αθλητές της αντισφαίρισης
Κατηγορία:Γιουγκοσλάβοι προπονητές της αντισφαίρισης
Ιταμός Φωκίδας

Ο **Ιταμός** είναι σχεδόν ακατοίκητος οικισμός της Παρνασσίδας στην Φωκίδα και τον Δήμο Δελφών.

## Γενικά στοιχεία
Ο Ιταμός βρίσκεται βορειοανατολικά της Ιτέας σε απόσταση περίπου 46 χιλιόμετρα και νοτιοδυτικά της Αμφίκλειας Βοιωτίας στα 31 χιλιόμετρα  σε υψόμετρο 1.250 μέτρων. Σύμφωνα με το σχέδιο Καλλικράτης, μαζί τον Επτάλοφο, τις Αλαταριές και τον Ζαμπειό συναποτελούν την τοπική κοινότητα Επταλόφου που ανήκει στη δημοτική ενότητα Παρνασσού του Δήμου Δελφών και σύμφωνα με την απογραφή 2021 απογράφησαν 6 κάτοικοι. Ως οικισμός αναγνωρίστηκε το 1991 και προσαρτήθηκε στην τότε Κοινότητα Επταλόφου. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Δήμος Δελφών
Κατηγορία:Χωριά της περιφερειακής ενότητας Φωκίδας
Μασούντ Σοτζέι

Ο **Μασούντ Σοτζέι** (περσικά: **مسعود سلیمانی شجاعی‎**, 9 Ιουνίου 1984) είναι Ιρανός ποδοσφαιριστής που αγωνίζεται ως επιθετικός στην Τράκτορ Σάσι και στην Εθνική Ιράν.

## Καριέρα
### Σε συλλόγους
Η επαγγελματική του καριέρα ξεκίνησε το 2002 από τη Σανάτ Ναφτ Αμπαντάν και στη συνέχεια αγωνίστηκε σε διάφορες ομάδες του Ιράν. Το 2008 πήρε μεταγραφή για την Οσασούνα, όπου αγωνίστηκε μέχρι το 2013, και μετά για έναν χρόνο στη Λας Πάλμας. Στην πορεία, αγωνίστηκε σε δύο ομάδες του Κατάρ. Τον Ιούλιο του 2016 υπέγραψε στον Πανιώνιο, όπου έπαιξε για ενάμιση χρόνο. Από τον Δεκέμβριο του 2017 έως το καλοκαίρι του 2018 ήταν παίκτης της ΑΕΚ. Από τον Αύγουστο του 2018 αγωνίζεται στην Τράκτορ Σάσι.

### Στην εθνική ομάδα
Στην εθνική ομάδα παίζει από το 2004. Ήταν στο ρόστερ της ομάδας στα Μουντιάλ του 2006 και του 2014. Επίσης, έλαβε μέρος στο Ασιατικό Κύπελλο Ποδοσφαίρου του 2007, του 2011 και του 2015. Επελέγη στο ρόστερ της ομάδας στο Μουντιάλ του 2018.

## Ακτιβισμός
Ο Μασούντ Σοτζέι έχει δηλώσει ανοιχτά πως υποστηρίζει το Ιρανικό Πράσινο Κίνημα. Επιπλέον, έχει ταχθεί εναντίον της παιδικής σεξουαλικής κακοποίησης, της βίας κατά των γυναικών και της απαγόρευσης της παρουσίας των γυναικών στο γήπεδο.

## Παραπομπές


Κατηγορία:Ιρανοί ποδοσφαιριστές
Κατηγορία:Ποδοσφαιριστές Εθνικής Ιράν
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΚΑ Οσασούνα
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές Αλ Γκαράφα ΣΚ
Κατηγορία:Ποδοσφαιριστές Αλ Σάρτζα ΣΚ
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ιρανοί ακτιβιστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Τράκτορ Σάσι
Κατηγορία:Ποδοσφαιριστές Προ Λιγκ Ιράν
Κατηγορία:Ποδοσφαιριστές Προ Λιγκ ΗΑΕ
Κατηγορία:Ποδοσφαιριστές Ασιατικού Κυπέλλου Εθνών 2015
Κατηγορία:Ποδοσφαιριστές Ασιατικού Κυπέλλου Εθνών 2019
Βερνάρδος Β΄ της Βάδης

Ο **Βερνάρδος Β΄**, γερμ. Bernhard II (1428/29 - 15 Ιουλίου 1458) από τον Οίκο του Τσέρινγκεν ήταν μαργράβος του Μπάντεν-Μπάντεν (1453-1458).

## Βιογραφία
Ήταν ο δευτερότοκος γιος του Ιακώβου μαργράβου του Μπάντεν-Μπάντεν και της Αικατερίνης, κόρης του Καρόλου Β΄ δούκα της Λωρραίνης.

Το 1458 απεβίωσε στο Μονκαλιέρι του Τορίνο σε ηλικία 30 ετών και τάφηκε στο ναό της Αγ. Μαρίας του Μονκαλιέρι. Η Καθολική Εκκλησία τον ανακήρυξε άγιο.

## Πηγές
* Christine Schmitt: Der selige Bernhard von Baden in Text und Kontext 1858–1958. Hagiographie als engagierte Geschichtsdeutung = Schriften zur südwestdeutschen Landeskunde, issue 46, DRW-Verlag, Leinfelden-Echterdingen, 2002, ISBN 3-7995-5246-4
* Friedrich von Weech (1875), "Bernhard II. (Markgraf von Baden)", Allgemeine Deutsche Biographie (ADB) (in German), 2, Leipzig: Duncker & Humblot, p. 416
* H. Dietrich Siebert (1955), "Bernhard II.", Neue Deutsche Biographie (NDB) (in German), 2, Berlin: Duncker & Humblot, pp. 109–109

## Παραπομπές


Κατηγορία:Οίκος του Τσέρινγκεν
Ιωάννης Β΄ της Βάδης

Ο **ιωάννης Β΄**, γερμ. Johann II (1434 - 9 Φεβρουαρίου 1503) από τον Οίκο του Τσέρινγκεν ήταν αρχιεπίσκοπος-εκλέκτορας της Τριρ (1456-1503).

## Βιογραφία
Ήταν ο τρίτος γιος του Ιακώβου δούκα του Μπάντεν-Μπάντεν και της Αικατερίνης, κόρης του Καρόλου Β΄ δούκα της Λωρραίνης.

Το 1503 απεβίωσε στο Έρενμπραϊτσταϊν του Κόμπλεντς σε ηλικία 69 ετών και τάφηκε στον καθεδρικό της Τριρ.

## Πηγές
* Bernhard Endrulat (1881), "Johann II., Erzbischof und Kurfürst von Trier", Allgemeine Deutsche Biographie (ADB) (in German), 14, Leipzig: Duncker & Humblot, pp. 421–423
* Konrad Krimm (1974), "Johann II., Markgraf von Baden", Neue Deutsche Biographie (NDB) (in German), 10, Berlin: Duncker & Humblot, pp. 539–540
* Martin Persch (1992). "John II of Baden". In Bautz, Friedrich Wilhelm. Biographisch-Bibliographisches Kirchenlexikon (BBKL) (in German). 3. Herzberg: Bautz. cols. 142–144. ISBN 3-88309-035-2.
* Dieter Kerber: Johann II. von Baden. Erzbischof und Kurfürst von Trier (1456–1503), in: Rheinische Lebensbilder, vol. 16, Cologne, 1997, p. 33–52

## Παραπομπές


Κατηγορία:Οίκος του Τσέρινγκεν
Κατηγορία:Επίσκοποι του 15ου αιώνα
Κατηγορία:Επίσκοποι του 16ου αιώνα
Κατηγορία:Αρχιεπίσκοποι της Τριρ
Γεώργιος Α΄ της Βάδης

Ο **Γεώργιος**, γερμ. Georg (1433 - 11 Φεβρουαρίου 1484) από τον Οίκο του Τσέρινγκεν ήταν επίσκοπος του Μάιντς.

## Βιογραφία
Ήταν ο τέταρτος γιος του Ιακώβου μαργράβου του Μπάντεν-Μπάντεν και της Αικατερίνης, κόρης του Καρόλου Β΄ δούκα της Λωρραίνης.

Εισήλθε στην Εκκλησία το 1445 και σπούδασε θεολογία στην Ερφούρτη, την Παβία και την Κολωνία. Το 1456 έγινε βοηθός επίσκοπος του Μάιντς, δηλ. διάδοχος του Κορράδου Β΄ Μπάγιερ του Μπόππαρτ. Το 1459 απεβίωσε ο Κορράδος Β΄ και τον διαδέχθηκε ο Γεώργιος, αλλά δεν ανέλαβε αμέσως.

Από πιο πριν είχε εμπλακεί στον Βαυαρικό Πόλεμο (1459-63), όπου ηττήθηκε στη μάχη του Ζέκενχαϊμ. Φυλακίστηκε και έπειτα από την πληρωμή μεγάλων λύτρων, ελευθερώθηκε. Ως επίσκοπος εισήλθε στο Μάιντς μόλις το 1461 με τη συνοδεία 700 ιππέων.

Το 1444 μερικές πόλεις της επισκοπής του χάθηκαν στον Ρενέ Α΄ των Καπετιδών δούκα του Ανζού και προσπάθησε να τις ανακαταλάβει, αλλά τελικά αναγκάστκε να παραδώσει και την πόλη του Επινάλ το 1466. Το 1473 άφησε τη συμμαχία του με τον Κάρολο των Βαλουά τον *ριψοκίνδυνο*, δούκα της Βουργουνδίας και μετά το θάνατο αυτού συνήργησε στο γάμο της κόρης του Μαρίας δούκισσας της Βουργουνδίας με τον Μαξιμιλιανό Α΄ των Αψβούργων της Γερμανίας.

Το 1484 απεβίωσε στο Μουαγιανβικ σε ηλικία 51 ετών.
## Παραπομπές


Κατηγορία:Οίκος του Τσέρινγκεν
Κάνινο (Βόρεια Μακεδονία)

Το **Κάνινο** () είναι χωριό που βρίσκεται στον Δήμο Μοναστηρίου. Απέχει 9,64 χιλιόμετρα από το Μοναστήρι, τη δεύτερη μεγαλύτερη πόλη της Βόρειας Μακεδονίας.

Έχει πληθυσμό 111 άτομα σύμφωνα με απογραφή του 2002. 

## Αναφορές


Κατηγορία:Χωριά της Βόρειας Μακεδονίας
Βικτόρ Τατέν

[thumb|300px|Το [αεροπλάνο του Βικτόρ Τατέν του 1879. Το αυθεντικό σκάφος βρίσκεται στο Μουσείο Αέρος και Διαστήματος στο Παρίσι.]]
Ο **Βικτόρ Τατέν** (, 1843 — 18 Απριλίου 1913) ήταν Γάλλος μηχανικός ο οποίος κατασκεύασε ένα πρώιμο αεροπλάνο, το *Aéroplane*, το 1879. Το σκάφος ήταν το πρώτο αεροπλάνο σε διαστάσεις μοντέλου που απογειώθηκε χρησιμοποιώντας την ισχύ του κινητήρα του μετά από σύντομη πορεία στο έδαφος.

## Έργο
Το σκάφος είχε άνοιγμα πτερύγων 1,90 μέτρων και ζύγιζε 1,8 κιλά. Διέθετε δύο έλικες και τροφοδοτούνταν από κινητήρα συμπιεσμένου αέρα. Πέταξε προσδεδεμένο σε έναν κεντρικό πάσσαλο επί κυκλικής τροχιάς στις στρατιωτικές εγκαταστάσεις του Σαλαί-Μεντόν. Κινούμενο με τη δική του ισχύ απογειώθηκε με ταχύτητα 8 μέτρων ανά δευτερόλεπτο.

Μεταξύ 1890 και 1897 ο Τατέν και ο Σαρλ Ρισέ πειραματίστηκαν με ένα ατμοκίνητο μοντέλο με άνοιγμα φτερών 6,6 μέτρων και βάρος 33 κιλών με εμπρόσθιους και οπίσθιους έλικες. Κατάφεραν να το θέσουν σε πτήση για 140 μέτρα με ταχύτητα 18 μέτρων ανά δευτερόλεπτο. Την περίοδο 1902-3 συνεργάστηκε με τον Μωρίς Μαλέ στην κατασκευή του πηδαλιουχούμενου αερόπλοιου *Ville de Paris* για λογαριασμό του Ανρί Ντετς ντε λα Μερτέ και το 1905 σχεδίασε τον έλικα που χρησιμοποιήθηκε από τον Τραγιάν Βούγια για το πειραματικό αεροσκάφος του, που κατασκευάστηκε μεταξύ 1906 και 1907. Το 1908 ο Τατέν σχεδίασε ένα μη επιτυχές μονοπλάνο με έλικα πρόωσης το οποίο εκτέθηκε στην Αεροπορική Έκθεση του Παρισιού το 1908. Το 1911 συνεργάστηκε με τον Λουί Πωλά στον σχεδιασμό του Aéro-Torpille, ενός μονοπλάνου με αξιοσημείωτο αεροδυναμικό σχεδιασμό.

## Εργογραφία
* *Elements d'aviation* (Paris: Dunod et Pinet, 1908).
* *Théorie et pratique de l'aviation*, (Paris: H. Dunod & E. Pinat,v1910).

## Δείτε επίσης
*Πρώτες ιπτάμενες μηχανές

## Παραπομπές


## Εξωτερικοί σύνδεσμοι
* The Pioneers: Victor Tatin

Κατηγορία:Γάλλοι μηχανικοί
Κατηγορία:Γάλλοι εφευρέτες
Κάρλο Αλμπέρτο Ντέλα Κιέζα

Ο **Κάρλο Αλμπέρτο Ντάλα Κιέζα** (), (27 Σεπτεμβρίου 1920 - 3 Σεπτεμβρίου 1982), ήταν Ιταλός Στρατηγός και επικεφαλής της εκστρατείας κατά της τρομοκρατίας τη δεκαετία του 1970 στην Ιταλία. Δολοφονήθηκε από τη σικελική μαφία στο Παλέρμο το 1982.

## Πρώτα χρόνια
Γεννημένος στο Σαλούτσο του Πιεμόντε το 1920 ο Ντάλα Κιέζα πήρε μέρος στο Δεύτερο Παγκόσμιο Πόλεμο, προτού ακολουθήσει την οικογενειακή παράδοση και πάει στο σώμα των Καραμπινιέρων, που ήταν ο πατέρας του Ρομάνο και ο αδερφός του Ρομόλο. Πήρε μέρος στην αντίσταση και το 1944 συμμετείχε στη απελευθέρωση της Ρώμης μαζί με τα συμμαχικά στρατεύματα. Μετά τον πόλεμο σπούδασε νομική και εντάχθηκε στο σώμα των Καραμπινιέρων, στελνοντάς τον πρώτα στη Καμπανία και μετά στη Σικελία. 
## Σταδιοδρομία
Ήταν τυπικός στρατιωτικός και υπηρέτησε για σύντομα χρονικά διαστήματα σε πολλές πόλεις της Ιταλίας, όπως στη Φλωρεντία, στο Κόμο και τη Ρώμη, πριν επιστρέψει ξανά στη Σικελία ως Συνταγματάρχης των Καραμπινιέρων στο Παλέρμο.

Το 1973 προαχθεί σε Στρατηγό και ανέλαβε διοικητής της Βορειανατολικής Ιταλίας περιλαμβάνοντας το Πιεμόντε, την Βαλέ Ντ'Αοστα και τη Λιγυρία. Το 1974, δημιούργησε μια αντιτρομοκρατική ομάδα στο Τορίνο με 10 υψηλοβάθμους αξιωματικούς για την εξάρθρωση των Ερυθρών Ταξιαρχίων, την ακροαριστερή τρομοκρατική οργάνωση, που είχε σπείρει τον φόβο στην Ιταλία, προβαίνοντας σε πολιτικές δολοφονίες, απαγωγές, ληστείες και βομβιστικές επιθέσεις. Η ομάδα του Ντελα Κιέζα είχε μεγάλη επιτυχία, αφού κατάφερε να συλλάβει τους δύο ηγέτες των Ερυθρών Ταξιαρχίων, τον Ρενάτο Κούρτσιο και του Αλμπέρτο Φραντσεσκίνι.Το 1975 συνέβαλε στην απελευθέρωση του Βιομηχάνου Βαλλαρίνο Γκαντσία, που κατά τη διάρκεια της επιχείρησης απελευθέρωσης του σκοτώθηκε η γυναίκα του Ρενάτο Κούρτσιο, η Μάρα Καγκόλ. Τον Μαίο του 1977, ο Ντάλα Κιέζα θα επιβλέψει τον τομέα ασφαλείας των Ιταλικών φυλακών, και θα δημιουργήσει φυλακές υψίστης ασφαλείας, που σύντομα πολλοί τρομοκράτες και μαφιόζοι θα μεταφέρονταν εκεί. Με τη μεγάλη επιτυχία που είχε για την καταπολέμηση της τρομοκρατίας, η κυβέρνηση θα του δώσει μεγάλες υπερεξουσίες, κάτι που θα φανεί με την απαγωγή του Άλντο Μόρο, που με τη συνεργασία μυστικών πρακτόρων και πληροφοριοδοτων, κατάφερε όχι μόνο να συλλάβει τους δολοφόνους του πρώην Πρωθυπουργού της Ιταλίας, αλλά και να συλλάβει δεκάδες άλλους τρομοκράτες.

## Θάνατος

 
Την 1η Μαΐου, 1982, ο Ντάλα Κιέζα αποδέχτηκε τη θέση του Νομάρχη στο Παλέρμο, σε μια προσπάθεια να σταματήσει τη βία στον δεύτερο πόλεμο της Μαφίας. Θα δολοφονηθεί 4 μήνες αργότερα στο Παλέρμο στις 3 Σεπτεμβρίου 1982, με τη διαταγή του Αρχηγού της Κόζα Νόστρα Σαλβατόρε Ριίνα. Ο Ντάλα Κιέζα μαζί με τη σύζυγό του, οδηγώντας μέσα στην πόλη τη νύχτα ένα λευκό Autobianchi A112, όταν ένας αριθμός ενόπλων άντρων πάνω σε μοτοσυκλέτες πλησίασαν το αυτοκίνητο στο δρόμο και άρχισαν να πυροβολούν, με αποτέλεσμα τη δολοφονία του Ντάλα Κιέζα, της συζύγου του, και του αστυνομικού σωματοφύλακα του.

## Παραπομπές


 
κατηγορία:Ιταλοί στρατιωτικοί
κατηγορία:Ιταλοί στρατηγοί
Ιάκωβος Β΄ της Βάδης

Ο **Ιάκωβος** (γερμ.: *Jakob von Baden*, 6 Ιουνίου 1471 - 27 Απριλίου 1511) από τον Οίκο του Τσέρινγκεν ήταν αρχιεπίσκοπος-εκλέκτορας του Τριρ (1503-1511).

## Βιογραφία
Ήταν ο πρωτότοκος γιος του Χριστοφόρου Α΄, μαργράβου του Μπάντεν-Μπάντεν και της Οτιλίας, κόρης του Φίλιππου Β΄ διαδόχου του Κάτσενελνμπογκεν.

Γεννήθηκε στο κάστρο Χόενμπαντεν και σπούδασε θεολογία στο Πανεπιστήμιο της Μπολόνια και της Ρώμης. Το 1490 έγινε κοσμήτορας του Συλλόγου του ναού του Αγ. Παυλίνου στο Τρηρ και το επόμενο έτος επίτροπος (domizellar) του ναού. Το 1497 έγινε μέλος του Συλλόγου του καθεδρικού του Μάιντς και το 1498 του Άουγκσμπουργκ.

## Πηγές
* Jakob II von Baden, de.wikipedia.org

## Παραπομπές


Κατηγορία:Οίκος του Τσέρινγκεν
Κατηγορία:Αρχιεπίσκοποι της Τριρ
Τουρκική Στρατιωτική Βάση στη Σομαλία

Από το 2017 η Τουρκία διατηρεί **στρατιωτική βάση** στη παραθαλάσσια περιοχή της Jaziira, στη Μογκαντίσου της Σομαλίας. Η βάση αυτή είναι οι μεγαλύτερες υπερπόντιες εγκαταστάσεις της Τουρκίας. 

## Ιστορία
Η βάση άνοιξε επίσημα στις 30 Σεπτεμβρίου του 2017 σε μία τελετή στην οποία παρεβρέθη ο στρατηγός των Τουρκικών Ένοπλων Δυνάμεων Χουλούσι Ακάρ και ο πρωθυπουργός της Σομαλίας Χασάν Αλί Kαΐρ.  Η κατασκευή της βάσης κόστισε περίπου 50 εκατομμύρια δολλάρια και διήρκησε 2 χρόνια. 

## Λειτουργία
Η στρατιωτική βάση αναμένεται να βοηθήσει τη διατήρηση της ειρήνης στη χώρα. Επίσης περιλαμβάνει κέντρο εκπαίδευσης και πάνω από 10.000 Σομαλοί στρατιώτες αναμένεται να εκπαιδευτούν στη βάση, σύμφωνα με Τούρκους στρατιωτικούς.  Μπορεί να εκπαιδεύσει και να φιλοξενήσει περίπου 1.000 στρατιώτες τη φορά.  Η βάση είναι περίπου 4 τ.χλμ. σε έκταση . Περισσότεροι από 200 Τούρκοι στρατιωτικοί βρίσκονται εγκατεστημένοι μόνιμα στη βάση. Να σημειωθεί ότι από το 1991 η Σομαλία βρίσκεται σε εμφύλιο πόλεμο.

## Εξωτερικοί Σύνδεσμοι
* Ρεπορτάζ του TRT World

## Δείτε Επίσης
* Κατάλογος Στρατιωτικών Βάσεων της Τουρκίας

## Αναφορές


Σομαλία
Κατηγορία:Σομαλία
Καρακούμ

thumb|right|350px|Η Καρακούμ από δορυφόρο.
thumb|right|350px|Αμμόλοφοι στην έρημο Καρακούμ στο Τουρκμενιστάν.
Η **Καρακούμ** (τουρκμενικά: *Garagum*, ρωσικά: Караку́мы) είναι έρημος που βρίσκεται στην Κεντρική Ασία και καταλαμβάνει περίπου το 70% ή 350.000 τ.χλμ. της χώρας του Τουρκμενιστάν. Το όνομά της σημαίνει «μαύρη άμμος» στις τουρκικές γλώσσες, επειδή κάτω από την αμμώδη επιφάνεια της ερήμου το χρώμα του εδάφους είναι μαύρο. Ο πληθυσμός είναι αραιός, με μέσο όρο 1 άτομο ανά 6,5 τ.χλμ. Οι βροχοπτώσεις είναι επίσης λίγες, κυμαινόμενες από 70 έως 150 mm ετησίως.

## Γεωγραφία
Η έρημος Καρακούμ καλύπτει ένα μεγάλο μέρος του σημερινού Τουρκμενιστάν και βρίσκεται ανατολικά της Κασπίας Θάλασσας, νότια της λίμνης Αράλης και νοτιοδυτικά του ποταμού Αμού Ντάρια και της ερήμου Κιζίλ Κουμ.

## Παραπομπές


## Εξωτερικοί σύνδεσμοι
*Η έρημος Καρακούμ

Κατηγορία:Έρημοι της Ασίας
Κατηγορία:Γεωγραφία του Τουρκμενιστάν
Κατηγορία:Γεωγραφία του Καζακστάν
Κατηγορία:Γεωγραφία του Ουζμπεκιστάν
Μακούν-Ράισαουερ

Το **Μακούν-Ράισαουερ** (λατινικό: *McCune-Reischauer*) είναι ένα από τα δύο πιο ευρέως χρησιμοποιούμενα συστήματα ρομανοποίησης της κορεατικής γλώσσας. Μια τροποποιημένη έκδοση του Μακούν-Ράισαουερ ήταν το επίσημο σύστημα ρομανοποίησης στη Νότια Κορέα μέχρι το 2000, όταν αντικαταστάθηκε από την Αναθεωρημένη Ρομανοποίηση του κορεατικού συστήματος. Μια παραλλαγή του Μακούν-Ράισαουερ εξακολουθεί να χρησιμοποιείται ως επίσημο σύστημα στη Βόρεια Κορέα.

Το σύστημα δημιουργήθηκε το 1937 από τους Τζορτζ Μ. Μακούν και Έντγουιν Ο. Ράισαουερ. Με λίγες εξαιρέσεις, επιχειρεί να μην μεταγλωττίσει την κορεατική γλώσσα, αλλά να εκπροσωπεί τη φωνητική προφορά. Η Μακούν-Ράισαουερ χρησιμοποιείται ευρέως εκτός της χερσονήσου της Κορέας.

## Παραπομπές


Κατηγορία:Κορεατική γλώσσα
Α.Π.Ο. Δόξα Νέας Μανωλάδας

Ο **Αθλητικός Ποδοσφαιρικός Όμιλος Δόξα Νέας Μανωλάδας** είναι ποδοσφαιρική ομάδα στη Νέα Μανωλάδα Ηλείας, στην Ελλάδα. Επίσημο έτος ίδρυσης είναι το 1959 και έχει χρώματα το μαύρο και το λευκό.

## Ιστορία
Ο σύλλογος ιδρύθηκε το 1959 και το μαύρο και το λευκό επιλέχθηκαν ως τα χρώματα της ομάδας. Η Δόξα αποτέλεσε ένα από τα πρώτα ιδρυτικά μέλη της Ενώσεως Ποδοσφαιρικών Σωματείων Ηλείας κατά την δημιουργία της το έτος 1969 και την περίοδο 1969-70 μαζί με τις ομάδες Πανηλειακό, Ζακυνθιακό, Αστέρα Αμαλιάδας, Αίαντα Γαστούνης και Ηλειακό Βαρθολομιού πήρε μέρος στο παρθενικό πρωτάθλημα Α΄ κατηγορίας της Ε.Π.Σ. Ηλείας. Η Δόξα είχε ανέκαθεν δυνατό σύνολο, ωστόσο όμως ο πρώτος τίτλος άργησε να έρθει. Την περίοδο 2011-12 στέφθηκε πρωταθλήτρια Ηλείας για πρώτη φορά στην ιστορία της κάτι που θα της εξασφάλιζε την συμμετοχή της την επόμενη χρονιά για πρώτη φορά στην Δ΄ Εθνική κατηγορία. Την περίοδο 2015-16 θα κατακτούσε και το πρώτο της κύπελλο Ηλείας.

Την περίοδο 2012-13 η ομάδα αγωνίστηκε για πρώτη φορά στην Δ΄ Εθνική και με σύνολο 25 βαθμών και 29 τέρματα υπέρ και 20 κατά, τερμάτισε στην 5η θέση του 6ου ομίλου. Με την καινούργια αναδιάρθρωση των εθνικών κατηγοριών και την κατάργηση του πρωταθλήματος της τέταρτης εθνικής κατηγορίας, προβιβάστηκε στην Γ΄ Εθνική κατηγορία στην οποία παρέμεινε για 3 συνεχόμενες περιόδους. Στην πρώτη της παρουσία την περίοδο 2013-14 (4ος όμιλος) η ομάδα θα τερματίσει στην 5η θέση με 48 βαθμούς (37 τέρματα υπέρ-32 κατά). Την περίοδο 2014-15 στον 3ο όμιλο η ομάδα θα τερματίσει στην ίδια θέση (5η) με ίδια συγκομιδή βαθμών (48) και τέρματα (37 υπέρ-27 κατά). Την περίοδο 2014-15 στην τελευταία της παρουσία στον 3ο όμιλο τερμάτισε στην 7η θέση με 40 βαθμούς και τέρματα 34 υπέρ 30 κατά. Παρόλο που η 7η θέση εξασφάλιζε στην ομάδα την παραμονή λόγω οικονομικών προβλημάτων η ομάδα δεν κατήλθε την επόμενη περίοδο στην Γ΄ Εθνική και επέστρεψε στο πρωτάθλημα Ηλείας.

## Παραπομπές


## Πηγές
* Ηλειακό Ποδόσφαιρο

Κατηγορία:Αθλητικοί σύλλογοι Ηλείας
Κατηγορία:Ιδρύσεις αθλητικών συλλόγων το 1959
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1959
Στρατιωτική Βάση Μπαμαρνί

Η **στρατιωτική βάση Μπαμαρνί** είναι μια βάση των Τουρκικών Ενόπλων Δυνάμεων που βρίσκεται στη Bamerni κοντά στο Ντοχούκ, μια πόλη στο ιρακινό Κουρδιστάν, στα νότια των νοτιοανατολικών συνόρων της Τουρκίας. Πρόκειται για ένα πρώην ιρακινό στρατιωτικό αεροδρόμιο, περίπου 24 χιλιόμετρα νότια των τουρκικών-ιρακινών συνόρων. Φιλοξενεί 1200-2000 στρατιώτες, 40-60 άρματα μάχης M60, άλλα θωρακισμένα πολεμικά οχήματα και βλήματα πυροβολικού.

Η βάση έχει επίσης διάδρομο προσγειώσεων, αλλά επί του παρόντος δεν έχουν τοποθετηθεί αεροσκάφη εκεί. Η βάση χρησιμοποιείται για την καταπολέμηση οργανώσεων όπως το Κουρδικό Εργατικό Κόμμα (PKK) και το Ισλαμικό Κράτος. Το 2016, 700 τρομοκράτες του Ισλαμικού Κράτους σκοτώθηκαν από Τούρκους στρατιώτες που είχαν αποσταλλεί από τη βάση. Η βάση χρησιμοποιείται επίσης για να εκπαιδεύσει στρατεύματα της Πεσμεργκά για να τους βοηθήσει να πολεμήσουν το Ισλαμικό Κράτος. 

## Δείτε Επίσης
* Κατάλογος Στρατιωτικών Βάσεων της Τουρκίας

## Αναφορές


Μπαμαρνί
Μπαμαρνί
Βερνάρδος Γ΄ της Βάδης

Ο **Βερνάρδος Γ΄** (γερμ.: *Bernhard III*, 7 Οκτωβρίου 1474 - 29 Ιουνίου 1536) από τον Οίκο του Τσέρινγκεν ήταν μαργράβος του Μπάντεν (1515-33) και μετά του Μπάντεν-Μπάντεν (1533-36).

## Βιογραφία
Ήταν ο δευτερότοκος γιος του Χριστόφορου Α΄, μαργράβου του Μπάντεν-Μπάντεν και της Οτιλίας, κόρης του Φίλιππου Β΄ διαδόχου του Κάτσενελνμπογκεν.

Το 1536 απεβίωσε σε ηλικία 62 ετών και τον διαδέχθηκε ο πρωτότοκος γιος του Φιλιβέρτος.

## Οικογένεια
Νυμφεύτηκε το 1535 τη Φραγκίσκη του Οίκου του Λουξεμβούργου, κόρη του Καρόλου Α΄, κόμη του Λινύ & του Μπριέν και είχε τέκνα:
* Φιλιβέρτος 1536-1569, μαργράβος του Μπάντεν-Μπάντεν.
* Χριστόφορος Β΄ 1537-1575, μάργραβος του Μπάντεν-Ρόντεμαχερν.

## Παραπομπές


## Πηγές
* Friedrich von Weech (1875), "Bernhard III., Markgraf von Baden", Allgemeine Deutsche Biographie (ADB) (in German), 2, Leipzig: Duncker & Humblot, p. 416
* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, Karlsruhe 1764–1770, vol. 3, p. 195-214

Κατηγορία:Οίκος του Τσέρινγκεν
Φιλιβέρτος της Βάδης

Ο **Φιλιβέρτος**, γερμ. Philibert (22 Ιανουαρίου 1536 - 3 Οκτωβρίου 1569) από τον Οίκο του Λουξεμβούργου ήταν μαργράβος του Μπάντεν-Μπάντεν (1554-1569).

## Βιογραφία
Ήταν ο πρωτότοκος γιος του Βερνάρδου Γ΄, μαργράβου του Μπάντεν-Μπάντεν και της Φραντσίσκα του Οίκου του Λουξεμβούργου, κόρης του Καρόλου Α΄ κόμη του Λινύ & Μπριέν.

Το 1569 απεβίωσε στο Μονκοντούρ σε ηλικία 33 ετών και τον διαδέχθηκε ο μόνος γιος του Φίλιππος Β΄.

## Οικογένεια
Νυμφεύτηκε το 1557 τη Μέχτιλντ των Βίττελσμπαχ, κόρη του Γουλιέλμου Δ΄, δούκα της Βαυαρίας και είχε τέκνα:
* Ιακωβαία 1558-1597, παντρεύτηκε τον Ιωάννη-Γουλιέλμο των Λα Μαρκ, δούκα του Γύλιχ-Κλέβης-Μπεργκ.
* Φίλιππος Β΄ 1559-1588, μαργράβος του Μπάντεν-Μπάντεν.
* Άννα-Μαρία 1562-1583, παντρεύτηκε τον Γουλιέλμο του Ρόζενμπεργκ, θησαυροφύλακα της Βοημίας.
* Μαρία-Σαλώμη 1563-1600.

## Πηγές
* Albert Krieger (1887), "Philibert, Markgraf von Baden-Baden", Allgemeine Deutsche Biographie (ADB) (in German), 25, Leipzig: Duncker & Humblot, pp. 739–741

## Παραπομπές


Κατηγορία:Οίκος του Τσέρινγκεν
Φίλιππος Β΄ της Βάδης

Ο **Φίλιππος Β΄**, γερμ. Philip II (19 Φεβρουαρίου 1559 - 7 Ιουνίου 1588) από τον Οίκο του Τσέρινγκεν ήταν μαργράβος του Μπάντεν-Μπάντεν (1569-1588).

## Βιογραφία
Ήταν ο μόνος γιος του Φιλιβέρτου, μαργράβου του Μπάντεν-Μπάντεν και της Μέχτιλντ των Βίττελσμπαχ, κόρης του Γουλιέλμου Δ΄, δούκα της Βαυαρίας.

Το 1588 απεβίωσε στο Μπάντεν-Μπάντεν σε ηλικία 29 ετών άγαμος. Τον διαδέχθηκε ο εξάδελφός του Εδουάρδος Φορτουνάτος.

## Πηγές
* Baden-Baden der ultimative Stadtführer 

## Παραπομπές


Κατηγορία:Οίκος του Τσέρινγκεν
Χριστόφορος Β΄ του Μπάντεν-Ρόντεμαχερν

Ο **Χριστόφορος Β΄**, γερμ. Christipher II (26 Φεβρουαρίου 1537 - 2 Αυγούστου 1575) από τον Οίκο του Τσέρινγκεν ήταν μαργράβος του Μπάντεν-Ρόντεμαχερν (1556-1575).

## Βιογραφία
Ήταν ο δευτερότοκος γιος του Βερνάρδου Γ΄ μαργράβου του Μπάντεν-Μπάντεν και της Φραντσίσκας του Οίκου του Λουξεμβούργου, κόρης του Καρόλου Α΄ κόμη του Λινύ & Μπριέν.

Το 1575 απεβίωσε στο Ρόντεμαχερν σε ηλικία 38 ετών και τον διαδέχθηκε ο πρωτότοκος γιος του Εδουάρδος-Φορτουνάτος.

## Οικογένεια
Νυμφεύτηκε το 1564 την Καικιλία των Βάσα, κόρη του Γουσταύου Α΄ της Σουηδίας και είχε τέκνα:
* Εδουάρδος-Φορτουνάτος 1565-1600, μάργραβος του Μπάντεν-Μπάντεν και μετά του Μπάντεν-Ρόντεμαχερν.
* Χριστόφορος-Γουσταύος 1566-1609.
* Φίλιππος Γ΄ 1567-1620, μάργραβος του Μπάντεν-Ρόντεμαχερν.
* Κάρολος 1569-1590, απεβίωσε 21 ετών.
* Ιωάννης-Κάρολος 1572-1599, απεβίωσε 27 ετών.

## Πηγές
* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, Karlsruhe, 1769, part 3

## Παραπομπές σε πηγές


Κατηγορία:Οίκος του Τσέρινγκεν
Φίλιππος Γ΄ του Μπάντεν-Ρόντεμαχερν

Ο **Φίλιππος Γ΄**, γερμ. Philip (15 Αυγούστου 1567 – 6 Νοεμβρίου 1620) από τον Οίκο του Τσέρινγκεν ήταν μαργράβος του Μπάντεν-Ρόντεμαχερν (1600-1620).

## Βιογραφία
Ήταν ο δευτερότοκος γιος του Χριστοφόρου Β΄ μαργράβου του Μπάντεν-Ρόντεμαχερν και της Καικιλίας των Βάσα, κόρης του Γουσταύου Α΄ της Σουηδίας.

Το 1620 απεβίωσε στο κάστρο Χόχμπουρκ του Έμμενντίνγκεν σε ηλικία 53 ετών, άγαμος.

## Πηγές
* Johann Christian Sachs: Einleitung in die Geschichte der Marggravschaft und des marggrävlichen altfürstlichen Hauses Baden, Karlsruhe 1769, part 3

Κατηγορία:Οίκος του Τσέρινγκεν
Μπόμπσλεϊ

Το **μπόμπσλεϊ** ή **αγωνιστικό έλκηθρο** (αγγλικά: *bobsleigh* ή *bobsled* = *έλκηθρο μπομπ*· γερμανικά: *Bobsport* = *άθλημα μπομπ*· από το αγγλικό ** = *κουνιέμαι πάνω κάτω*, από την κίνηση που έκαναν οι πρώτοι αθλητές μέσα στο έλκηθρο για να αυξήσουν ταχύτητα) είναι χειμερινό άθλημα, στο οποίο πληρώματα δύο ή τεσσάρων ατόμων (τα τελευταία χρόνια και ενός ατόμου) κατεβαίνουν με έλκηθρο μία συγκεκριμένη πίστα.  Οι χρονομετρημένες κούρσες αθροίζονται για τον υπολογισμό της τελικής κατάταξης. Τα πρώτα μπόμπσλεϊ κατασκευάστηκαν (προσαρμόζοντας τα έλκηθρα που χρησιμοποιούσαν οι διανομείς) στα τέλη του 19ου αιώνα από Βρετανούς τουρίστες στο Σανκτ Μόριτς της Ελβετίας, όπου τα αρχικά έλκηθρα εξελίχθηκαν σε μπόμπσλεϊ, λουτζ και σκέλετον.

## Παραπομπές


## Εξωτερικοί σύνδεσμοι
Διοργανώσεις Ε.Π.Σ. Ηλείας 2010–11

Για την περίοδο 2010-11, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

## Πρωτάθλημα
Η περίοδος **2010–11** ήταν η 42η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α1 Κατηγορία
* Α2 Κατηγορία
* Β Κατηγορία (2 όμιλοι)
* Γ Κατηγορία (2 όμιλοι)

## Πρωτάθλημα
Στην Α1 κατηγορία μετείχαν 16 ηλειακές ομάδες. Πρωταθλήτρια αναδείχθηκε η ομάδα του Π.Φ.Ο Πανόπουλου.

### Α1 κατηγορία

* Άρης Στρεφίου ολοκλήρωσε το πρωτάθλημα με έναν μηδενισμό και -3 βαθμούς.
* ο Α.Ο Κάστρου δεν κατήλθε, όλα τα τέρματα είναι από άνευ αγώνα. 
**Θ** = Θέση; **Α** = Αγώνες; **ΤΥ** = Τέρματα Υπέρ; **ΤΚ** = Τέρματα Κατά; **ΔΤ** = Διαφορά Τερμάτων; **Β** = Βαθμοί

### Α2 κατηγορία
Στην Α2 κατηγορία μετείχαν 16 ομάδες. Την απευθείας άνοδο για την Α1 κατηγορία πήραν οι Αργοναύτης Κατακόλου και Αχιλλέας Νεοχωρίου.

* ο Νέος Απόλλων Δουνείκων είχε δύο μηδενισμούς και -3 βαθμούς.
* ο Πέλοπας Πελοπίου δεν κατήλθε στο πρωτάθλημα.

### Β κατηγορία
Στην Β κατηγορία μετείχαν 32 ομάδες χωρισμένες σε δύο ομίλους. Από τον πρώτο όμιλο την απευθείας άνοδο πήρε η Αλφειονίδα Αλφειούσας ενώ στον δεύτερο η ομάδα του Α.Π.Ο Κουρτεσίου.

#### 1ος όμιλος

* ο Ηρακλής Παλαιοβαρβάσαινας είχε ένα μηδενισμό.

#### 2ος όμιλος

### Γ κατηγορία
Στην Γ κατηγορία μετείχαν 22 ομάδες χωρισμένες σε δύο ομίλους. Από τον πρώτο όμιλο απευθείας την άνοδο εξασφάλισαν οι : Α.Ε Νέων Ζαχάρως και Ολυμπιάδα Γουμέρου και από τον δεύτερο η  Θύελλα Καρδαμά και Νέος Κόροιβος Κατσαρού.

#### 1ος όμιλος

* η Α.Ε Νέων Ζαχάρως και ο Ηρακλής Πύργου ξεκίνησαν το πρωτάθλημα με -2 βαθμούς
* ο Α.Ο Κουτσοχέρας ξεκίνησε το πρωτάθλημα με -4 βαθμούς
* η Κόκκινη Θύελλα Ζαχάρως έχει έναν μηδενισμό και -3 βαθμούς

#### 2ος όμιλος

* ο Απόλλων Γαστούνης και η Αναγέννηση Αμαλιάδας ξεκίνησαν με -2 βαθμούς.
* ο Απόλλων Γαστούνης είχε ένα μηδενισμό και -3 βαθμούς.

## Κύπελλο Ηλείας
**Τελικός**

23 Μαρτίου 2011 **Π.Φ.Ο Πανόπουλο - Αστέρας Αμαλιάδας 6-1** - ενωσιακό γήπεδο Σπιάτζας -

## Εξωτερικοί σύνδεσμοι
*https://web.archive.org/web/20180303230706/http://www.patrisnews.com/patris-sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 2010-2011
Κατηγορία:Εγχώρια ποδοσφαιρικά κύπελλα 2010-2011
Εδουάρδος Φορτουνάτος

Ο **Εδουάρδος-Φορτουνάτος**, γερμ. Edward-Fortunatos (17 Σεπτεμβρίου 1565 - 8 Ιουνίου 1600) από τον Οίκο του Τσέρινγκεν ήταν μαργράβος του Μπάντεν-Ρόντεμαχερν (1575-88) και μετά του Μπάντεν-Μπάντεν (1588-96).

## Βιογραφία
Ήταν ο πρωτότοκος γιος του Χριστοφόρου Β΄ μαργράβου του Μπάντεν-Ρόντεμαχερν και της Καικιλίας των Βάσα, κόρης του Γουσταύου Α΄ της Σουηδίας.

Το 1600 απεβίωσε στο κάστρο Κάστελλαουν σε ηλικία 35 ετών και τον διαδέχθηκε ο γιος του Γουλιέλμος.

## Οικογένεια
Νυμφεύτηκε το 1591 με τη Μαρία, κόρη του Ιακώβου φαν Άικεν, κυβερνήτη της Μπρέντα και είχε τέκνα:
* Άννα-Μαρία-Λουκρητία 1592-1654.
* Γουλιέλμος 1593-1677, μαργράβος του Μπάντεν-Μπάντεν.
* Χέρμαν-Φορτουνάτος 1595-1665, μαργράβος του Μπάντεν-Μπάντεν.
* Αλβέρτος-Κάρολος 1598-1626, απεβίωσε 28 ετών.

## Πηγές
* Eugen von Chrismar, Genealogie des Gesammthauses Baden: vom 16. Jahrhundert bis Heute, Gotha: Friedrich Andreas Perthes, 1892, p. 124


Κατηγορία:Οίκος του Τσέρινγκεν